Rada pre vysielanie a retransmisiu

Nemýliť s Rada RTVS, ktorá je kolektívny orgán RTVS.

Rada pre vysielanie a retransmisiu (staršie Rada pre rozhlasové a televízne vysielanie, zjednodušene licenčná rada, skratka RVR) je slovenský nezávislý 9 členný orgán, ktorý volí a odvoláva Národná rada Slovenskej republiky na šesťročné funkčné obdobie. Jej hlavným poslaním je presadzovať záujmy verejnosti pri uplatňovaní práva na informácie a slobody prejavu. Jej činnosť v súčasnosti (od 4. októbra 2000) upravuje Zákon č. 308/2000 Z.z. zo 14. septembra 2000 o vysielaní a retransmisii. (Predtým od 1. júla 1997 zákon č. 160/1997 Z. z. o Rade SR pre rozhlasové a televízne vysielanie, ktorý nahradil a zrušil pôvodný zákon č. 294 / 1992 Zb.)

Medzi jej ďalšie úlohy patrí:
 vykonávať štátnu reguláciu v oblasti vysielania a retransmisie (rozhodovať o licenciách a registráciách pre vysielateľov, spracúvať plány využitia frekvenčného spektra na vysielanie, ...)
 dodržiavanie zákonov vo vysielaní (dodržiavanie plurality, vyváženosti,...)
 udeľovanie sankcií pri porušeniach
 spolupráca na úprave legislatívy v tejto oblasti

Zloženie rady 
Navrhovať kandidátov môžu predkladať poslanci, profesijné inštitúcie, občianske združenia pôsobiace v oblasti audiovízie, hromadných informačných prostriedkov, kultúry, vedy, vzdelávania, športu, registrované cirkvi a náboženské spoločnosti a občianske združenia občanov so zdravotným postihnutím. Člen Rady môže byť zvolený na dve funkčné obdobia po 6 rokov. Mesačná odmena za členstvo v rade je vo výške polovice platu poslanca NRSR. Rada si zo svojich členov volí jedného predsedu a podpredsedu Rady.

Historickí predsedovia rady 

 Emília Boldišová, odvolaná NRSR v decembri 1994 po pozastavením vydania licencie spoločnosti Markíza-Slovakia, s. r. o. 

 Peter Juráš, v roku 2000
 Valéria Agócs, zvolená 4. 3. 2003, vo funkcii pôsobila až do 14. januára 2009
PhDr. Miloš Mistrík, DrSc. zvolený 16.02.2011 
PhDr. Marta Danielová, zvolená 5.12.2018

Rada pre rozhlasové a televízne vysielanie (názov do 1994/1995) 
1991 - 1994 Fedor Bartko, podpredseda

1994 - 1995 Nataša Sláviková, členka

Zloženie rady vo februári 1995 

 P. Števček (bol zvolený v decembri 1994, navrhlo ho HZDS-RSS)
 M. Ožvold (bol zvolený v decembri 1994, za HZDS-RSS)
 J. Sarvaš (bol zvolený v decembri 1994, za HZDS-RSS)
 P. Alakša (bol zvolený v decembri 1994, za HZDS-RSS)
 P. Kováč (bol zvolený v decembri 1994, za ZRS), 
 Mojmír Mamojka (bol zvolený v decembri 1994, za klub Spoločná voľba) 
 R. Dobiáš (bol zvolený v decembri 1994, za KDH)
 Peter Juráš (bol zvolený v januári 1995, za HZDS-RSS) 
 Štefan Debnár (bol zvolený v januári 1995, za SNS)

Zloženie rady v roku 2011 
 Predseda rady prof. PhDr. Miloš Mistrík, DrSc.16.02.2011 
 Podpredseda rady Ing. Peter Abrahám od 16.02.2005 do 16.02.2011, znovuzvolený a vzdal sa členstva 30. júna 2016.

Členovia (meno a koniec funkčného obdobia) 
 Vladimír Holan, 27.1.2013 (bol zvolený v novembri 2012 aj do ďalšieho obdobia)
 prof. JUDr. Peter Škultéty, DrSc.,16.12.2014 
 PhDr. Dana Podracká,15.12.2012 
 Milan Vendrinský, 27.01.2013 (bol zvolený v novembri 2012 aj do ďalšieho obdobia)
 Doc. Ing. Ladislav Štibrányi, CSc., 30.06.2011 
 Mgr. Karol Haťapka,16.12.2014 
 Pavol Dinka,13.01.2015

Člen rady v roku 2016 
 Peter Alakša, radca stratégie generálneho riaditeľa v spoločnosti Towercom

Zloženie rady do decembra 2018  

 Predsedníčka: PhDr. Marta Danielová, 15.12. 2018
 Podpredseda: Mgr. Ľubomír Kmec, 26.1. 2019

Členovia 
 Mgr. Milan Blaha, 16. 2. 2023 (nahradí Mojmíra Mamojku, navrhla ho Únia slovenských novinárov, 
 Mgr. Ingrid Fašiangová, 16. 12. 2020
Vladimír Holan, 26.1.2019
 PhDr. Pavol Holeštiak, PhD., 28. 3. 2023
 PhDr. Peter Kolenič, PhD., 13.1. 2021
 Mgr. Zoltán Pék, 13. 2. 2023
 Mgr. Gabriela Rothmayerová, 16.12. 2020

Zmeny v roku 2019 
Novým podpredsedom Rady (od 3. 7. 2019) sa stal Peter Kubica (funkčné obdobie má do 26. 1. 2025), ktorý nahradil Kmeca. Iné zmeny (György Batta a Anikó Dušíková) sa udiali priebežne. Rada je tak v zostave, ktorá by za normálnych okolností mala vydržať do 16. 12. 2020, kedy končí obdobie Ingrid Fašiangovej a Gabriele Rothmayerovej.

Zloženie rady do decembra 2020 

 Predsedníčka: PhDr. Marta Danielová, 15. 12. 2024
 Podpredseda: Mgr. Peter Kubica, 26. 1. 2025

Členovia 

 Mgr. Ingrid Fašiangová, 16. 12.2020 
Mgr. Gabriela Rothmayerová, 16.12.2020
 Mgr. Milan Blaha, 16.2.2023 
PhDr. Pavol Holeštiak, PhD., 28.3.2023
 PhDr. Peter Kolenič, PhD., 13.1. 2021
 Mgr. György Batta  (pravdepodobne nahradil Mgr. Zoltána Péka, ktorému končilo funkčné v rovnakom období) 13. 2.2023
 PhDr. Anikó Dušíková, CSc. (pravdepodobne zvolený v decembri 2018 namiesto Vladimíra Holana, ktorého funkčné obdobie končilo 26.1.2019) 13. 12. 2025

Utajovanie členstva v Rade 
Napriek tomu, že Rada je volená parlamentom, členstvo v nej nie je verejne prezentované (najmä nie na internete). Zloženie rady sa na jej vlastnom webe presúva z jednej stránky na druhú a nie je odkazované z hlavnej stránky. Pri hľadaní zloženia rady na doméne rvr.sk vychádza množstvo podobných stránok, ktoré už neexistujú - sú nedostupné.

Web stránka so zložením Rady 
 http://www.rvr.sk/sk/zlozenie-rady-pre-vysielanie-a-retransmisiu/ (platná v roku 2018 - už nedostupná)
 http://www.rvr.sk/rada-zlozenie-rady (platná v júli 2019)

Referencie

Externé odkazy 
 Oficiálna stránka

 
Masmédiá na Slovensku